《归化城》
清代·李必恒

归化城，徕群生。日入之部，就我日出主。闻风者，施施来。

来施施，帝念之。作室家，相地宜。俾尔父母兄弟妻子无寒饥。

出作入息，以遨以嬉。驻者歌，行者思。归化城，乐不可支。

作者简介：清江苏高邮人，字北岳，一字百药。廪生。多病耳聋。宋荦为苏抚，见其诗，招入幕府，列为江左十五子之一，方欲以姓名荐达，已短命而死。有《三十六湖草堂集》。